«Arsenal» a’zosi Denni Uelbek Yevropa ligasi doirasidagi «Sporting»ga qarshi bahsda jiddiy jarohat oldi. Hujumchi birinchi bo‘lim o‘rtalarida gazonga noqulay tarzda yiqilib tushdi. Foto: Nick Potts/PA 25-daqiqada raqib jarima maydoni markazida turgan Uelbek o‘ng qanotdan o‘ziga uzatilgan to‘pni boshi bilan darvozaga yo‘llash uchun himoyachi bilan havodagi yakkakurashga kirishdi va zarbadan so‘ng yerga noqulay tarzda yiqildi. Natijada shifokorlar unga kislorodli niqob taqishlariga to‘g‘ri keldi va u maydondan zambilda olib chiqib ketildi. 30-daqiqada uning o‘rniga Obameyang maydonga tushirildi.